Във връзка с постъпила допълнителна информация с вх. № ОВОС-1616-2/19.09.2020г. и уведомление с вх. № ОВОС-1616/11.09.2020г. за инвестиционно предложение (ИП) „Изграждане на Комплекс от жилищни сгради, паркинг на подземното ниво и открит надземен паркинг” в ПИ 56784.239.902, местност Прослав, землище на гр. Пловдив, с възложител „Тракия РМ“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение касае изграждане на комплекс от 16 многофамилни жилищни сгради. Така заявеното ИП попада в обхвата на т. 10, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

За извършване на преценката е необходимо да внесете в „Едно гише” на РИОСВ-Пловдив писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG 0000578 „Река Марица“.

Копие на писмото е изпратено до Община Пловдив, Кметство район Западен

Отговорено от РИОСВ-Пловдив на 24.09.2020г.